Mažųjų Žalimų senosios kapinės

Mažųjų Žalimų senosios kapinės, vadinamos Marų kapais, Kapeliais (valstybės saugoma kultūros vertybė, unikalus kodas – , senas registro kodas – L573) – neveikiančios kapinės šiaurės rytinėje Kretingos rajono savivaldybės teritorijos dalyje, Mažųjų Žalimų kaime (Imbarės seniūnija), 2,5 km į pietus nuo kelio , 0,1 km į vakarus nuo kelio Leliūnai–Mažieji Žalimai. Prieigose augo gamtos paminklas Galdiko ąžuolas (neišlikęs).

 Kapinės 

Įrengtos 1,0–1,5 m aukščio kalvelėje.Kretingos rajono gamtos ir kultūros paminklų katalogas. – Vilnius: Respublikinis žemėtvarkos projektavimo institutas, 1976. – Nr. 38sg Netaisyklingos trapecijos plano, 30 x 32 m dydžio, pailgos šiaurės rytų – pietvakarių kryptimi. Laidojimo žymių neišlikę. Viduryje stovi medinė koplytėlė ir monumentalus kryžius.

Apaugusios lapuočiais medžiais ir krūmais. Tik centrinė ir šiaurės rytinė dalys dirvonuoja. Iš pietų ir rytų pusių kapines juosia dirbamas laukas, o iš šiaurės ir vakarų pusių – dirvonuojanti buvusi sodybvietė. 

Teritorijos plotas – 0,06 ha, perimetras – 101 m.Kretingos rajono kapinių apskaitos duomenys (1982 m. lauko darbai). – [Kaunas]: Visasąjunginio aerofotogeodezinių tyrinėjimų instituto Vakarų filialas, [1983]. – L. 47, 55

3,6 km į pietryčius yra Barzdžių, 2,1 km į šiaurės rytus – Pesčių II, 1,8 km ta pačia kryptimi – Pesčių I senosios kapinės.

 Istorija 
Veikė XVII – XVIII a. Laidoti Žalimų (dab. Mažųjų ir Didžiųjų Žalimų) bei Barzdžių Medsėdžių kaimų gyventojai. Pasakojama, kad daugiausia jose ilsisi maro aukos. Po 1795 m. kapines uždarius, XIX a. – XX a. pr. jose buvo retsykiai laidojami apylinkės kaimų savižudžiai, nekrikštyti mirę kūdikiai.Julius Kanarskas. Mažųjų Žalimų kaimo kapinės (Imbarės apyl., Kretingos raj.), 1993. – Kretingos muziejaus mokslinis archyvas. – F. 4, b. 217

Vadinamos Marų kapais, Kapeliais ().Lietuvos žemės vardynas. Žemės vardai Mažųjų Žalimų kaimo, Salantų valsčiaus, Kretingos apskrities. Surašė Jonas Gvazdinskas, 1935 m. – Lietuvių kalbos institutas Pasakojama, kad jose retsykiais vaidendavosi, šviesdavo ugnelės, o ariant aplinką buvo randama žmonių kaulų.

Kapinėse nuo seno stovėjo keli ąžuoliniai kryžiai ir koplytėlė, kurie XX a. pr. sunyko. Ūkininkas Adakauskas 1938 m. pastatė naują koplytėlę, kurią XX a. II p. prižiūrėjo ir atnaujino Juozas Žilinskas iš Leliūnų.

1997 m. įrašytos į kultūros vertybių registro laidojimo vietų sąrašą,Valstybės žinios – 1998 m. vasario 7 d. – Nr. 14. – P. 61 2005 m. pripažintos valstybės saugoma kultūros paveldo vertybe.Valstybės žinios – 2005 m. gegužės 7 d. – Nr. 58-2034

 Tyrimai 
1935 m. žvalgė Pesčių pradžios mokyklos mokytojas Jonas Gvazdinskas,Valstybės archeologijos komisijos medžiaga. – Kultūros paveldo centro paveldosaugos biblioteka. – F. 1, ap. 1, b. 20. – L. 300 1986 ir 2015 m. – Julius Kanarskas, 1995 m. – Kultūros paveldo centras (Loreta Kazlavickienė, Jadvyga Verksnienė), 2015 m. – Loreta Jatulionytė-Brezgienė.

 Šaltiniai 

 Nuorodos 
 Valstybės archeologijos komisijos medžiaga 
 Kultūros vertybių registras: Mažųjų Žalimų k. senosios kapinės

Kategorija:Kretingos rajono paveldas
Kategorija:Kretingos rajono kapinės
Kategorija:Maro kapai